My Favorite Wife
My Favorite Wife () je američka crno-bijela filmska komedija snimljena 1940. godine u režiji Garsona Kanina.  Predstavlja slobodnu adaptaciju znamenite pjesme Enoch Arden engleskog pisca Alfreda Tennysona. Naslovni lik, koji tumači Irene Dunne je žena koja je nakon brodoloma provela sedam godina na pustom otoku i koja se vraća kući te otkriva kako je proglašena mrtvom te kako joj se muž (čiji lik tumači Cary Grant) upravo vjenčao za drugu ženu (čiji lik tumači Gail Patrick). Radnja prikazuje kako dodatne komplikacije koje nastanu kada joj muž otkrije kako joj je na pustom otoku društvo pravio markantni muškarac (čiji lik tumači Randolph Scott).

Film je producirao te trebao režirati Leo McCarey, koji je godine 1937. postigao veliki uspjeh sa romantičnom komedijom The Awful Truth, u kojoj su također bili nastupili Grant i Dunne. Slično kao i u tom filmu, scenario nije bio unaprijed napisan, odnosno stvarao se na setu, a što je bila rijetkost za tadašnji Hollywood. Nedugo prije snimanja je McCarey teško stradao u prometnoj nesreći te je Gordon Kanin uskočio kao režiser. U produkciji je sudjelovao tek nakon tri tjedna, kada se dovoljno oporavio te izašao iz bolnice. Usprkos svih tih problema, My Favorite Wife je postigao veliki uspjeh na kino-blagajnama.

Nedugo prije snimanja My Favorite Wife je u Hollywoodu snimljena romantična komedija Too Many Husbands koja je također inspiraciju pronašla u Tennysonovoj pjesmi, ali je u njoj spol likova bio drukčiji. Godine 1962. se snimao remake My Favorite Wife pod naslovom Something's Got to Give, poznat kao posljednji u karijeri Marilyn Monroe; on nikada nije dovršen, ali je 1963. napravljen remake pod naslovom Move Over, Darling sa Doris Day u glavnoj ulozi.

Uloge

 Irene Dunne ... Ellen Wagstaff Arden
 Cary Grant ... Nick Arden
 Randolph Scott ... Stephen Burkett
 Gail Patrick ... Bianca Bates
 Ann Shoemaker ... Ma, Nickova majka
 Scotty Beckett ... Tim, sin Ardensovih
 Mary Lou Harrington ... Chinch, kćer  Ardensovih
 Donald MacBride ... Recepcionar
 Hugh O'Connell ... Johnson, službenik osiguravajućeg društva
 Granville Bates ... Judge Bryson
 Pedro de Cordoba ... Dr. Kohlmar

Izvori

Vanjske veze

 
 
 
 
 Historic reviews, photo gallery at CaryGrant.net

Američki filmovi
Filmske komedije
Romantične komedije
Screwball komedije